作者：晁端礼
词牌/韵律：上林春・一落萦

paragraphs: 相识来来，真个为伊，尽把精神役破。
啼殢性□，娇痴做处，双眉镇长愁锁。
为伊恁地，便诸事、自来饶过。
暂时间未覰得，又早孜煎无那。
想从来、性气恁麽。
那堪更等闲，经时抛亸。
料得那里、千僝万僽，嗔我也思量我。
再归见了，算应是、絮得些个。
但初心、尚未改，任从摧挫。